section_heading: Povijest
paragraph_text: Područje dekanata bilo je naseljeno još u dalekom prapovijesnom razdoblju, kao i u predilirskom i ilirskom periodu. Iz rimskih vremena sačuvani su mnogi povijesni spomenici (rimski vojni logor na Gardunu, sjedište VII. rimske legije, rimski grad Aequum [današnji Čitluk] itd.). Pronađeni su i ostaci starokršćanskih crkava, ponajviše u vrličkoj, sinjskoj i otočkoj župi.